Հանձնախմբի անդամ Արքմենիկ Նիկողոսյանը տեղեկացրեց, որ այս տարվա մրցանակաբաշխությունը տարբերվում է նախորդ մրցանակաբաշխությունից: «2006թ-ին մեր բոլոր մրցանակակիրները մշտապես իրենց CD-ներում, կենսագրություններոմ, իրենց գրքերի ետևի հատվածում տեղադրվող կենսագրականներում իրենց ստացած մրցանակների մասին մեծ հպարտությամբ են նշել: Այդ ավանդույթը շարունակելով` մենք որոշեցինք դա մի փոքր նյութականացնել և արժևորել: Այսուհետ հիմնադրամը մրցանակներից բացի կտրամադրի նաև գումար` 200, 300 և 500 ԱՄՆ դոլարի չափով»,-ասաց Արքմենիկ Նիկողոսյանը: